Video. Golful Turcului din Eforie Sud a devenit de zece ani "Golful Lebedelor".
Golful Turcului din Eforie Sud a devenit de zece ani "Golful Lebedelor". Zburătoarele albe caută zone ferite, unde apa este mică, nu îngheaţă și li se oferă hrană din belșug. Primesc în fiecare zi grăunțe de la localnici.
Vedete cum sunt, lebedele primesc în fiecare zi grăunțe și pâine de la localnicii care vin să le admire – biologii spun totuși că pâinea nu e recomandată, fiindcă le poate face rău. În schimb, recomandă salata varză și semințele. De asemenea, în general nu e bine ca "sălbăticiunile" să devină obișnuite cu ideea că oamenii sunt prietenoși. Pot să cadă foarte ușor pradă braconierilor.